Legal Document

Category: 45

Text:
60. ΝΟΜΟΣ υπ' αριθ. 2208 της 9/11 Μαΐου 1994 (ΦΕΚ Α΄ 71) Κύρωση του Πρωτοκόλλου 1988, που αναφέρεται στη Διεθνή Σύμβαση για την Ασφάλεια της Ανθρώπινης Ζωής στη Θάλασσα, 1974. Άρθρο πρώτο.-Κυρώνεται και έχει την ισχύ που ορίζει το άρθρ. 28 παρ. 1 του Συντάγματος το Πρωτόκολλο 1988 μαζί με το Παράρτημά του, που αναφέρονται  στη  Διεθνή  Σύμβαση για  την Ασφάλεια  της Ανθρώπινης Ζωής στη Θάλασσα, 1974 (Π.Α.Α.Ζ.Ε.Θ.), το οποίο υπογράφηκε στο Λονδίνο στις 11 Νοεμ. 1988 και του οποίου το κείμενο σε πρωτότυπο στην αγγλική και σε μετάφραση στην ελληνική γλώσσα έχει ως εξής: ΠΡΩΤΟΚΟΛΛΟ 1988 ΠΟΥ ΑΦΟΡΑ ΣΤΗ ΔΙΕΘΝΗ ΣΎΜΒΑΣΗ  ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, 1974 ΤΑ ΜΕΛΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ, ΑΠΟΤΕΛΟΥΝΤΑ ΜΕΛΗ της Διεθνούς Σύμβασης για την Ασφάλεια της Ανθρώπινης Ζωής στη Θάλασσα, που έγινε στο Λονδίνο την 1η Νοεμβρίου 1974, ΑΝΑΓΝΩΡΙΖΟΝΤΑΣ την ανάγκη να συμπεριληφθούν στην παραπάνω αναφερόμενη Σύμβαση οι διατάξεις για την επιθεώρηση των πλοίων και την έκδοση των πιστοποιητικών που θα είναι εναρμονισμένες με τις αντίστοιχες διατάξεις των άλλων διεθνών οργάνων, ΘΕΩΡΩΝΤΑΣ ότι η ανάγκη αυτή μπορεί να ικανοποιηθεί καλύτερα με τη σύναψη ενός Πρωτοκόλλου σχετικού με τη Διεθνή Σύμβαση για την Ασφάλεια της Ανθρώπινης Ζωής στη Θάλασσα, 1974, ΣΥΜΦΩΝΗΣΑΝ ως ακολούθως: ΑΡΘΡΟ VIII Θεματοφύλακας 1.Το παρόν Πρωτόκολλο θα κατατεθεί στο Γενικό Γραμματέα του Οργανισμού (στο εξής αναφερόμενον ως ο «Θεματοφύλακας»). 2.Ο Θεματοφύλακας θα: (α)πληροφορεί όλες τις Χώρες που έχουν υπογράψει ή προσχωρήσει σ’ αυτό περί: (ι)  κάθε νέας υπογραφής ή κατάθεσης οργάνου κύρωσης, αποδοχής, συμφωνίας ή προσχώρησης και της ημερομηνίας που αυτή έγινε, (ιι) της ημερομηνίας που θα τεθεί σε ισχύ το παρόν Πρωτόκολλο. (ιιι) της κατάθεσης και της ημερομηνίας που αυτή παραλήφθηκε καθώς και της ημερομηνίας κατά την οποία η καταγγελία θα αρχίζει να ισχύει, (β)αποστέλλει επικυρωμένα ακριβή αντίγραφα του παρόντος Πρωτοκόλλου στα Κράτη όλων των χωρών που έχουν υπογράψει το παρόν Πρωτόκολλο ή έχουν προσχωρήσει σ’ αυτό. 3.Αμέσως μετά τη θέση σε ισχύ του παρόντος Πρωτοκόλλου, θα αποσταλεί από το Θεματοφύλακα στη Γραμματεία Εθνών ένα επικυρωμένο ακριβές αντίγραφό του για καταχώριση και δημοσίευση σύμφωνα με το άρθρο 102 του Χάρτη των Ηνωμένων Εθνών. Σελ. 222,02 Τεύχος 1277-Σελ. 56 19.Γ.α.60 Ασφάλεια ανθρώπινης ζωής στη θάλασσα ΑΡΘΡΟ ΙΧ Γλώσσες Το παρόν Πρωτόκολλο καταρτίσθηκε σε ένα πρωτότυπο στην αραβική, κινεζική, αγγλική, γαλλική, ρωσική και ισπανική γλώσσα, κάθε κείμενο των οποίων είναι εξίσου αυθεντικό. Επίσημη μετάφραση στην ιταλική γλώσσα θα ετοιμαστεί και θα κατατεθεί μαζί με το υπογεγραμμένο πρωτότυπο. ΕΓΙΝΕ ΣΤΟ ΛΟΝΔΙΝΟ την ενδεκάτη  Νοεμβρίου του χίλια εννιακόσια ογδόντα οκτώ. ΣΕ ΠΙΣΤΩΣΗ ΤΩΝ ΠΑΡΑΠΑΝΩ οι υπογεγραμμένοι, που είναι αρμοδίως εξουσιοδοτημένοι από τις Κυβερνήσεις τους για το σκοπό αυτό, υπόγραψαν το παρόν Πρωτόκολλο. ΠΑΡΑΡΤΗΜΑ ΤΡΟΠΟΠΟΙΗΣΕΙΣ ΚΑΙ ΠΡΟΣΘΗΚΕΣ ΣΤΟ ΠΑΡΑΡΤΗΜΑ ΤΗΣ ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, 1974 ΚΕΦΑΛΑΙΟ Ι ΓΕΝΙΚΕΣ ΔΙΑΤΑΞΕΙΣ ΜΕΡΟΣ Α - ΕΦΑΡΜΟΓΕΣ, ΟΡΙΣΜΟΙ, Κ.Λ.Π. Κανονισμός 2. Ορισμοί. Το υπάρχον κείμενο της παραγράφου (ια) αντικαθίσταται με το ακόλουθο: «(ια)«Νέο πλοίο» σημαίνει το πλοίο του οποίου η τρόπιδα τέθηκε ή βρίσκεται σε παρόμοιο στάδιο κατασκευ ής κατά ή μετά την 25η Μαΐου 1980». Η ακόλουθη παράγραφος προστίθεται στο υπάρχον κείμενο: «(ιδ)«Ημερομηνία επετείου» σημαίνει την ημέρα και το μήνα κάθε έτους που αντιστοιχεί στην ημερομηνία λήξης του σχετικού πιστοποιητικού» ΜΕΡΟΣ Β - ΕΠΙΘΕΩΡΗΣΕΙΣ ΚΑΙ ΠΙΣΤΟΠΟΙΗΤΙΚΑ Κανονισμός 6 Έλεγχος και επιθεώρηση Το υπάρχον κείμενο αντικαθίσταται με το ακόλουθο: «(α)Ο έλεγχος και επιθεώρηση των πλοίων, όσον αφορά την εφαρμογή των διατάξεων των παρόντων Κανονισμών, και την παροχή των εξαιρέσεων που αυτοί προβλέπουν, θα διενεργούνται από όργανα της Αρχής. Η Αρχή μπορεί όμως να αναθέτει τους ελέγχους και επιθεωρήσεις είτε σε επιθεωρητές διορισμένους για το σκοπό αυτό, είτε σε αναγνωρισμένους απ’ αυτήν οργανισμούς. (β)Αρχή που διορίζει επιθεωρητές ή αναγνωρίζει οργανισμούς να διενεργούν ελέγχους και επιθεωρήσεις όπως καθορίζεται στην παραπάνω παράγραφο (α) θα εξουσιοδοτεί κατ’ ελάχιστον κάθε διορισμένο επιθεωρητή ή ανεγνωρισμένο οργανισμό να μπορεί να: (ι) απαιτεί επισκευές στο πλοίο και (ιι) διενεργεί ελέγχους και επιθεωρήσεις εάν απαιτηθούν από τις αρμόδιες αρχές της χώρας του λιμανιού. Η Αρχή θα γνωστοποιεί στον Οργανισμό τις ειδικές αρμοδιότητες και όρους της εξουσιοδότησης που έχει παραχωρήσει στους διορισμένους επιθεωρητές ή αναγνωρισμένους οργανισμούς. (Μετά τη σελ. 222,02) Σελ. 222,03 Τεύχος 1277-Σελ. 57 Ασφάλεια ανθρώπινης ζωής στη θάλασσα 19.Γ.α.60 (γ)Όταν διορισμένος επιθεωρητής ή αναγνωρισμένος οργανισμός αποφαίνεται ότι η κατάσταση του πλοίου ή του εξοπλισμού του δεν ανταποκρίνεται ουσιαστικά προς τα στοιχεία του πιστοποιητικού ή είναι τέτοια που το πλοίο δεν κρίνεται ικανό να εκτελέσει πλου χωρίς κίνδυνο για το πλοίο ή τους επιβαίνοντες, ο εν λόγω επιθεωρητής ή οργανισμός θα βεβαιώνεται αμέσως ότι αναλήφθηκε ενέργεια αποκατάστασης και εντός ευθέτου χρόνου, θα ενημερώνει την Αρχή. Εάν μία τέτοια ενέργεια αποκατάστασης δεν αναλήφθηκε, το σχετικό πιστοποιητικό πρέπει να ανακαλείται και η Αρχή να ενημερώνεται αμέσως και, εάν το πλοίο βρίσκεται σε λιμάνι άλλου Μέλους, οι αρ μόδιες αρχές της χώρας του λιμανιού θα πρέπει επίσης να ενημερώνονται αμέσως. Όταν όργανο της Αρχής, διορι σμένος επιθεωρητής ή αναγνωρισμένος οργανισμός έχει ενημερώσει τις αρμόδιες Αρχές της χώρας του λιμανιού, η Κυβέρνηση της χώρας του λιμανιού θα παρέχει στο εν λόγω όργανο, διορισμένο επιθεωρητή ή αναγνωρισμένο οργανισμό κάθε απαραίτητη βοήθεια για να ανταποκρίνεται στις υποχρεώσεις του που καθορίζονται απ’ αυτό τον Κανονισμό. Όταν επιβάλλεται η Κυβέρνηση της χώρας του λιμανιού θα εξασφαλίζει ότι το πλοίο δεν θα αποπλεύσει μέχρις ότου αυτό είναι ικανό να εκτελέσει πλου ή να αναχωρήσει από το λιμάνι με σκοπό να καταπλεύσει σε κατάλληλη επισκευαστική βάση, χωρίς να διατρέχει κίνδυνο αυτό ή οι επιβαίνοντες. (δ)Σε κάθε περίπτωση η Αρχή θα εγγυάται απόλυτα την πληρότητα και αποτελεσματικότητα του ελέγχου και της επιθεώρησης και θα αναλαμβάνει να εξασφαλίζει τις απαραίτητες προϋποθέσεις για την ικανοποίηση της υποχρέωσης αυτής. Κανονισμός 7 Επιθεωρήσεις των επιβατηγών πλοίων Το υπάρχον κείμενο αντικαθίσταται με το ακόλουθο: «(α) Το επιβατηγό πλοίο θα υπόκειται στις επιθεωρήσεις που καθορίζονται παρακάτω: (ι) αρχική επιθεώρηση πριν το πλοίο τεθεί σε υπηρεσία, (ιι) επιθεώρηση ανανέωσης κάθε δώδεκα μήνες, εξαιρουμένων των περιπτώσεων που έχουν εφαρμογή οι Κανονισμοί 14(β), (ε), (στ) και (ζ) (ιιι)επιπρόσθετες επιθεωρήσεις, όταν η περίσταση το απαιτεί  (β) οι επιθεωρήσεις που αναφέρονται παραπάνω θα διενεργούνται ως ακολούθως: (ι) η αρχική επιθεώρηση θα περιλαμβάνει πλήρη έλεγχο της κατασκευής του πλοίου, των μηχανημάτων και εξοπλισμού, συμπεριλαμβανομένων του εξωτερικού της γάστρας και του εσωτερικού και εξωτερικού των λεβήτων. Η επιθεώρηση θα είναι τέτοια ώστε να εξασφαλίζεται ότι οι διατάξεις, τα υλικά και οι διαστάσεις των υλικών της κατασκευής, των λεβήτων και των άλλων δοχείων πίεσης και των εξαρτημάτων τους, οι κύριες μηχανές και τα βοηθητικά μηχανήματα, η ηλεκτρική εγκατάσταση, οι ραδιοεγκαταστάσεις περιλαμβανομένων και αυτών που χρησιμοποιούνται στα σωστικά μέσα, η πυρασφάλεια, με τα συστήματα και μέσα αυτής, η διάταξη των σωστικών μέσων, ο εξοπλισμός ναυσιπλοΐας, οι ναυτιλιακές εκδόσεις, τα μέσα επιβίβασης των πλοηγών και ο υπόλοιπος εξοπλισμός θα συμμορφώνονται πλήρως με τις απαιτήσεις των παρόντων κανονισμών ως και των νόμων, διαταγμάτων, Αποφάσεων και κανονισμών που εκδίδονται από την Αρχή εις εφαρμογή των παρόντων κανονισμών, ανάλογα με την υπηρεσία για την οποία τα πλοία προορίζονται. Η επιθεώρηση θα είναι επίσης τέτοια ώστε να εξασφαλίζεται ότι η κατάσταση όλων των μερών του πλοίου και του εξαρτισμού του είναι από κάθε άποψη ικανοποιητική και ότι το πλοίο είναι εφοδιασμένο με τους πλοϊκούς φανούς σχήματα, μέσα εκπομπής ηχητικών σημάτων και σημάτων κινδύνου, όπως απαιτείται από τις διατάξεις των παρόντων κανονισμών και τους ισχύοντες Διεθνείς Κανονισμούς Αποφυγής Συγκρούσεων στη Θάλασσα. Σελ. 222,04 Τεύχος 1277-Σελ. 58 19.Γ.α.60 Ασφάλεια ανθρώπινης ζωής στη θάλασσα (ιι) η επιθεώρηση ανανέωσης θα περιλαμβάνει τον έλεγχο της κατασκευής, των λεβήτων και λοιπών δοχείων πιέσεως, των μηχανημάτων και εξοπλισμού, περιλαμβανομένου και του εξωτερικού της γάστρας του πλοίου. Η επιθεώρηση θα είναι τέτοια ώστε να εξασφαλίζεται ότι το πλοίο όσον αφορά την κατασκευή, τους λέβητες και λοιπά δοχεία πιέσεως και τα εξαρτήματά τους, οι κύριες μηχανές και τα βοηθητικά μηχανήματα, η ηλεκτρική εγκατάσταση, οι ραδιοεγκαταστάσεις, περιλαμβανομένων και εκείνων που χρησιμοποιούνται στα σωστικά μέσα, η πυρασφάλεια, με τα συστήματα και μέσα αυτής ή η διάταξη των σωστικών μέσων ο εξοπλισμός ναυσιπλοΐας, οι ναυτιλιακές εκδόσεις, τα μέσα επιβίβασης των πλοηγών και ο λοιπός εξοπλισμός, είναι σε ικανοποιητική κατάσταση, και είναι κατάλληλο για την υπηρεσία που προορίζεται και ότι συμμορφώνεται με τις απαιτήσεις των παρόντων κανονισμών καθώς και με τους νόμους, διατάγματα, Αποφάσεις και κανονισμούς που εκδίδονται από την Αρχή εις εφαρμογή των παρόντων κανονισμών. Οι πλοϊκοί φανοί, τα σχήματα και τα μέσα εκπομπής ηχητικών σημάτων και σημάτων κινδύνου που φέρονται στο πλοίο, θα υπόκεινται επίσης στην παραπάνω αναφερόμενη επιθεώρηση για να εξακριβώνεται ότι αυτά συμμορφώνονται με τις απαιτήσεις των παρόντων κανονισμών και τους ισχύοντες Διεθνείς Κανονισμούς Αποφυγής Συγκρούσεων στη θάλασσα, (ιιι)επιπρόσθετη επιθεώρηση γενική ή μερική, ανάλογα με τις περιστάσεις, θα διενεργείται μετά από επισκευή που επιβάλλεται ύστερα από έρευνες όπως αυτές καθορίζονται στον κανονισμό 11 ή οποτεδήποτε γίνονται σοβαρές επισκευές ή μετασκευές. Η επιθεώρηση θα είναι τέτοια ώστε να εξασφαλίζεται ότι οι αναγκαίες επισκευές ή μετασκευές είναι ικανοποιητικές, ότι το υλικό και η ποιότητα της εργασίας αυτών των επισκευών ή μετασκευών είναι από κάθε άποψη ικανοποιητικά και ότι το πλοίο συμμορφώνεται από κάθε άποψη με τις διατάξεις των παρόντων κανονισμών και τους ισχύοντες Διεθνείς Κανονισμούς Αποφυγής Συγκρούσεων στη Θάλασσα, καθώς και με νόμους, διατάγματα, Αποφάσεις και κανονισμούς που εκδίδονται κατ’ εφαρμογή αυτών από την Αρχή. (γ) (ι)Οι νόμοι, τα διατάγματα, οι Αποφάσεις και οι κανονισμοί που αναφέρονται στην παράγραφο (β) αυτού του κανονισμού θα είναι τέτοιοι ώστε να εξασφαλίζουν ότι από πλευράς ασφάλειας της ανθρώπινης ζωής στη θάλασσα, το πλοίο θα είναι κατάλληλο για την υπηρεσία για την οποία προορίζεται. (ιι) Τα παραπάνω πρέπει να καθορίζουν μεταξύ των άλλων και τις απαιτήσεις που πρέπει να τηρούνται όσον αφορά τις αρχικές και μεταγενέστερες υδραυλικές ή άλλες εναλλακτικά αποδεκτές δοκιμές στις οποίες θα πρέπει να υποβάλλονται οι κύριοι και βοηθητικοί λέβητες, οι συνδέσεις, οι σωλήνες ατμού, τα δοχεία υψηλής πίεσης και οι δεξαμενές καυσίμων για τις μηχανές εσωτερικής καύσης και θα περιλαμβάνουν τη διαδικασία που πρέπει να ακολουθείται στις δοκιμές και τα χρονικά διαστήματα μεταξύ δύο διαδοχικών δοκιμών». (Μετά τη σελ. 222,04) Σελ. 222,05 Τεύχος 1277-Σελ. 59 Ασφάλεια ανθρώπινης ζωής στη θάλασσα 19.Γ.α.60 Κανονισμός 8 Επιθεωρήσεις των σωστικών μέσων και λοιπού εξοπλισμού των φορτηγών πλοίων Το υπάρχον κείμενο αντικαθίσταται με τα ακόλουθα: «(α) Τα σωστικά μέσα και οι λοιπός εξοπλισμός, ως αναφέρεται στην παράγραφο (β) (ι), για τα φορτηγά πλοία 500 κόρων ολικής χωρητικότητας και άνω θα υπόκεινται στις επιθεωρήσεις που καθορίζονται παρακάτω: (ι) αρχική επιθεώρηση πριν το πλοίο τεθεί σε υπηρεσία, (ιι) επιθεώρηση ανανέωσης ανά χρονικά διαστήματα που θα καθορίζονται από την Αρχή αλλά δεν θα υπερβαίνουν τα 5 έτη, εξαιρουμένων των περιπτώσεων που προβλέπονται από τους κανονισμούς 14 (β), (ε), (στ) και (ζ), (ιιι)περιοδική επιθεώρηση εντός τριών μηνών πριν ή μετά τη δεύτερη ημερομηνία επετείου ή εντός τριών μηνών πριν ή μετά την τρίτη ημερομηνία επετείου του Πιστοποιητικού Ασφάλειας Εξαρτισμού Φορτηγού Πλοίου, η οποία θα αντικαθιστά τη μια από τις ετήσιες επιθεωρήσεις που καθορίζονται στην παράγραφο (α) (ιv), (ιv) ετήσια επιθεώρηση εντός τριών μηνών πριν ή μετά από κάθε ημερομηνία επετείου του Πιστοποιητικού Ασφαλείας Εξαρτισμού Φορτηγού Πλοίου, (v) πρόσθετη επιθεώρηση όπως καθορίζεται για τα επιβατηγά πλοία στον κανονισμό 7(β) (ιιι). (β) Οι επιθεωρήσεις που αναφέρονται στην παράγραφο (α) θα διενεργούνται ως ακολούθως: (ι) η αρχική επιθεώρηση θα περιλαμβάνει πλήρη έλεγχο των συστημάτων και μέσων πυρασφάλειας, των σωστικών μέσων και διατάξεων εκτός των ραδιοεγκαταστάσεων, τον εξοπλισμό ναυσιπλοΐας, τα μέσα επιβίβασης των πλοηγών και τον υπόλοιπο εξοπλισμό για τον οποίο τα κεφάλαια ΙΙ-1, II-2, ΙΙΙ και V εφαρμόζονται, για να εξασφαλίζεται ότι αυτά συμμορφώνονται με τις απαιτήσεις των παρόντων κανονισμών, είναι σε ικανοποιητική κατάσταση και κατάλληλα για την υπηρεσία που το πλοίο προορίζεται. Τα σχέδια ελέγχου πυρκαϊάς, οι ναυτιλιακές εκδόσεις, οι πλοϊκοί φανοί, τα σχήματα, τα μέσα εκπομπής ηχητικών σημάτων και σημάτων κινδύνου θα υπόκεινται επίσης στην παραπάνω αναφερόμενη επιθεώρηση προκειμένου να εξασφαλίζεται ότι αυτά συμμορφώνονται με τις απαιτήσεις των παρόντων κανονισμών και όπου απαιτείται με τους ισχύοντες Διεθνείς Κανονισμούς  Αποφυγής Συγκρούσεων στη Θάλασσα. (ιι) η επιθεώρηση και η περιοδική θα περιλαμβάνουν τον έλεγχο του εξοπλισμού που αναφέρεται στην παράγραφο (β) (ι) για να εξασφαλίζεται ότι αυτός είναι σύμφωνος με τις σχετικές απαιτήσεις των παρόντων κανονισμών και των ισχυόντων Διεθνών Κανονισμών Αποφυγής Συγκρούσεων στη Θάλασσα, είναι σε ικανοποιητική κατάσταση και κατάλληλος για την υπηρεσία που το πλοίο προορίζεται, (ιιι) η ετήσια επιθεώρηση θα περιλαμβάνει ένα γενικό έλεγχο του εξοπλισμού που αναφέρεται στην παράγραφο (β) (ι) για να εξασφαλιστεί ότι αυτός έχει διατηρηθεί σύμφωνα με τον κανονισμό 11(α) και ότι παραμένει σε ικανοποιητική κατάσταση για την υπηρεσία που το πλοίο προορίζεται, (γ) η περιοδική και ετήσια επιθεώρηση που αναφέρονται στις παραγράφους (α) (ιιι) και (α) (iv) θα καταχωρίζονται επί του Πιστοποιητικού Ασφάλειας Εξαρτισμού Φορτηγού Πλοίου. Σελ. 222,06 Τεύχος 1277-Σελ. 60 19.Γ.α.60 Ασφάλεια ανθρώπινης ζωής στη θάλασσα Κανονισμός 9 Επιθεωρήσεις των ραδιοεγκαταστάσεων και εγκαταστάσεων ραντάρ των φορτηγών πλοίων Ο υπάρχων τίτλος αντικαθίσταται με τον ακόλουθο: «Επιθεωρήσεις των ραδιοεγκαταστάσεων των φορτηγών πλοίων» Το υπάρχον κείμενο αντικαθίσταται με το ακόλουθο: «(α) Οι ραδιοεγκαταστάσεις, περιλαμβανομένων εκείνων που χρησιμοποιούνται στα σωστικά μέσα των φορτηγών πλοίων για τα οποία εφαρμόζονται τα κεφάλαια ΙΙΙ και IV, θα υπόκεινται στις επιθεωρήσεις που καθορίζονται παρακάτω: (ι) αρχική επιθεώρηση πριν το πλοίο τεθεί σε υπηρεσία, (ιι) επιθεώρηση ανανέωσης ανά διαστήματα που καθορίζονται από την Αρχή, αλλά δεν θα υπερβαίνουν τα πέντε χρόνια, εξαιρουμένων των περιπτώσεων που προβλέπονται από τους κανονισμούς 14(β), (ε), (στ), (ζ), (ιιι) περιοδική επιθεώρηση εντός τριών μηνών πριν ή μετά από κάθε ημερομηνία επετείου του Πιστοποιητικού Ασφάλειας Ραδιοεπικοινωνιών Φορτηγού  Πλοίου, (ιv) πρόσθετη επιθεώρηση όπως καθορίζεται για τα επιβατηγά πλοία στον κανονισμό 7 (β) (ιιι) (β) Οι επιθεωρήσεις που αναφέρονται παραπάνω στην παράγραφο (α) θα διενεργούνται ως ακολούθως: (ι) η αρχική επιθεώρηση θα περιλαμβάνει πλήρη έλεγχο των ραδιοεγκαταστάσεων των φορτηγών πλοίων, περιλαμβανομένων και εκείνων που χρησιμοποιούνται με τις απαιτήσεις των παραπάνω κανονισμών, (ιι) η επιθεώρηση ανανέωσης και η περιοδική, θα περιλαμβάνουν τον έλεγχο των ραδιοεγκαταστάσεων των φορτηγών πλοίων, περιλαμβανομένων εκείνων των σωστικών μέσων, για να εξασφαλίζεται ότι αυτές συμμορφώνονται με τις απαιτήσεις των παρόντων κανονισμών. (γ) Οι περιοδικές επιθεωρήσεις που αναφέρονται στην παράγραφο (α) (ιιι) θα καταχωρίζονται επί του Πιστοποιητικού Ασφάλειας Ραδιοεπικοινωνιών Φορτηγού Πλοίου». Κανονισμός 10 Επιθεωρήσεις σκάφους, μηχανημάτων και εξοπλισμού των φορτηγών πλοίων Ο υπάρχων τίτλος αντικαθίσταται με τον ακόλουθο: «Επιθεωρήσεις της κατασκευής, μηχανημάτων και εξοπλισμού των φορτηγών πλοίων». Το υπάρχον κείμενο αντικαθίσταται με το ακόλουθο: «(α) Η κατασκευή, τα μηχανήματα και ο εξοπλισμός φορτηγού πλοίου (πλην εκείνων για τα οποία το Πιστοποιητικό Ασφάλειας Εξαρτισμού Φορτηγού Πλοίου και το Πιστοποιητικό Ασφάλειας Ραδιοεπικοινωνιών Φορτηγού Πλοίου εκδίδονται), όπως αναφέρονται στην παράγραφο (β) (ι) θα υπόκεινται στις επιθεωρήσεις και ελέγχους που καθορίζονται παρακάτω: (ι) αρχική επιθεώρηση, που θα περιλαμβάνει τον έλεγχο του εξωτερικού της γάστρας του πλοίου, πριν αυτό τεθεί σε υπηρεσία, (ιι) επιθεώρηση ανανέωσης ανά διαστήματα που θα καθορίζονται από την Αρχή, αλλά που δεν θα υπερβαίνουν τα 5 έτη, εκτός αν άλλως προβλέπεται από τους κανονισμούς 14(β), (ε), (στ) και (ζ), (ιιι) ενδιάμεση επιθεώρηση εντός τριών μηνών πριν ή μετά τη δεύτερη ημερομηνία επετείου ή εντός τριών μηνών πριν ή μετά την τρίτη ημερομηνία επετείου του Πιστοποιητικού Ασφάλειας Κατασκευής Φορτηγού Πλοίου, η οποία θα αντικαθιστά τη μία από τις ετήσιες επιθεωρήσεις που καθορίζονται στην παράγραφο (α) (ιv). (ιv) ετήσια επιθεώρηση εντός τριών μηνών πριν ή μετά από κάθε ημερομηνία επετείου του Πιστοποιητικού Ασφαλείας Κατασκευής Φορτηγού Πλοίου, (Μετά τη σελ. 222,06) Σελ. 222,07 Τεύχος 1277-Σελ. 61 Ασφάλεια ανθρώπινης ζωής στη θάλασσα 19.Γ.α.60 (ν) κατ’ ελάχιστο δύο ελέγχους του εξωτερικού της γάστρας του πλοίου κάθε πέντε χρόνια, εκτός εάν άλλως προβλέπεται από τον κανονισμό 14(ε) ή (στ). Όπου ο κανονισμός 14(ε) ή (στ) εφαρμόζεται, η χρονική περίοδος των 5 ετών μπορεί να παρατείνεται προκειμένου να συμπίπτει με την παράταση ισχύος του πιστοποιητικού. Πάντως σε κάθε περίπτωση το χρονικό διάστημα μεταξύ δύο τέτοιων ελέγχων δεν θα υπερβαίνει τους 36 μήνες, (vι) πρόσθετη επιθεώρηση όπως καθορίζεται για τα επιβατηγά πλοία στον κανονισμό 7 (β) (ιιι). (β) Οι επιθεωρήσεις και έλεγχοι που αναφέρονται στην παράγραφο (α) θα διενεργούνται ως ακολούθως: ι) η αρχική επιθεώρησις θα περιλαμβάνει πλήρη έλεγχο της κατασκευής, των μηχανημάτων και του εξοπλισμού. Η επιθεώρηση θα είναι τέτοια ώστε να εξασφαλίζεται ότι οι διατάξεις, τα υλικά, οι διαστάσεις και η κατασκευή, των λεβήτων και των άλλων δοχείων πιέσεως, τα εξαρτήματά τους, τα κύρια και βοηθητικά μηχανήματα περιλαμβανομένου και του μηχανισμού πηδαλίου και των συνδεδεμένων συστημάτων ελέγχου, η ηλεκτρική εγκατάσταση και ο υπόλοιπος εξοπλισμός συμμορφώνονται με τις απαιτήσεις των παρόντων κανονισμών και είναι σε ικανοποιητική κατάσταση κατάλληλα για την υπηρεσία που το πλοίο προορίζεται και ακόμη ότι το πλοίο είναι εφοδιασμένο με τις απαραίτητες μελέτες ευστάθειας. Στην περίπτωση των δεξαμενοπλοίων η επιθεώρηση αυτή θα περιλαμβάνει επίσης έλεγχο των αντλιοστασίων, των συστημάτων σωληνώσεων φορτίου, καυσίμου και αερισμού και των συνδεδεμένων μηχανισμών ασφαλείας, (ιι) η επιθεώρηση ανανέωσης θα περιλαμβάνει έλεγχο της κατασκευής, των μηχανημάτων και εξοπλισμού όπως αναφέρεται στην παράγραφο (β) (ι) για να εξασφαλίζεται ότι αυτά συμμορφώνονται με τις απαιτήσεις των παρόντων κανονισμών, ότι είναι σε ικανοποιητική κατάσταση και κατάλληλα για την υπηρεσία που το πλοίο προορίζεται. (ιιι)η ενδιάμεση επιθεώρηση θα περιλαμβάνει τον έλεγχο της κατασκευής, των λεβήτων και των άλλων δοχείων πιέσεως, των μηχανημάτων και του εξοπλισμού, του μηχανισμού πηδαλίου και των συνδεδεμένων συστημάτων ελέγχου και των ηλεκτρικών εγκαταστάσεων ώστε να εξασφαλίζεται ότι αυτά παραμένουν σε ικανοποιητική κατάσταση για την υπηρεσία που το πλοίο προορίζεται. Στην περίπτωση των δεξαμενοπλοίων η επιθεώρηση θε περιλαμβάνει επίσης έλεγχο των αντλιοστασίων, των συστημάτων σωληνώσεων φορτίου καυσίμου και αερισμού και των συνδεδεμένων μηχανισμών ασφάλειας καθώς και τη δοκιμή της αντίστασης μόνωσης των ηλεκτρικών εγκαταστάσεων στις επικίνδυνες ζώνες, (ιv) η ετήσια επιθεώρηση θα περιλαμβάνει γενικό έλεγχο της κατασκευής, των μηχανημάτων και του εξοπλισμού που αναφέρονται στην παράγραφο (β) (ι), για να εξασφαλίζεται ότι αυτά είναι σύμφωνα με τον κανονισμό 11(α) και ότι παραμένουν σε ικανοποιητική κατάσταση για την υπηρεσία που το πλοίο προορίζεται. (v) ο έλεγχος του εξωτερικού της γάστρας του πλοίου και η επιθεώρηση των προσαρτημένων μηχανισμών και στοιχείων που θα ελέγχονται ταυτόχρονα θα είναι τέτοια ώστε να εξασφαλίζεται ότι παραμένουν σε ικανοποιητική κατάσταση για την υπηρεσία που το πλοίο προορίζεται. (γ) Η ενδιάμεση και ετήσια επιθεώρηση και οι έλεγχοι του εξωτερικού της γάστρας του πλοίου που αναφέρονται στις παραγράφους (α) (ιιι), (α) (ιv) και (α) (v) θα καταχωρίζονται επί του Πιστοποιητικού Ασφάλειας Κατασκευής Φορτηγού Πλοίου». Σελ. 222,08 Τεύχος 1277-Σελ. 62 19.Γ.α.60 Ασφάλεια ανθρώπινης ζωής στη θάλασσα Κανονισμός 11 Τήρηση των όρων μετά την επιθεώρηση Το υπάρχον κείμενο αντικαθίσταται με το ακόλουθο: «(α)Η κατάσταση του πλοίου και του εξοπλισμού του θα διατηρείται σύμφωνα με τις διατάξεις των παρόντων κανονισμών ώστε να εξασφαλίζεται ότι το πλοίο από κάθε άποψη θα παραμένει ικανό να εκτελεί πλόες χωρίς κίνδυνο για το ίδιο ή τους επιβαίνοντες σ’ αυτό.   (β)Μετά από την ολοκλήρωση κάθε επιθεώρησης του πλοίου κατά τους κανονισμούς 7, 8, 9, ή 10, καμία μεταβολή δεν θα πρέπει να επέρχεται στην κατασκευή, διατάξεις, μηχανήματα, εξοπλισμό και άλλους τομείς που καλύπτονται από την επιθεώρηση, χωρίς την έγκριση της Αρχής.   (γ)Οποτεδήποτε συμβαίνει ατύχημα στο πλοίο ή ανακαλύπτεται ελάττωμα που επηρεάζει δυσμενώς την ασφάλειά του ή την αποτελεσματικότητα ή την επάρκεια των σωστικών μέτρων ή του υπόλοιπου εξοπλισμού ο πλοίαρχος ή ο πλοιοκτήτης θα το αναφέρουν το ταχύτερο δυνατό στην Αρχή, ή το διορισμένο επιθεωρητή ή τον αναγνωρισμένο οργανισμό που είναι υπεύθυνος για την έκδοση του σχετικού πιστοποιητικού, ο οποίος θα προβαίνει σε έρευνες για να αποφασίζεται εάν είναι αναγκαία η διενέργεια επιθεώρησης, όπως απαιτείται από τους κανο νισμούς 7, 8, 9, ή 10. Εάν το πλοίο βρίσκεται σε λιμάνι άλλου συμβαλλόμενου κράτους ο πλοίαρχος ή ο πλοιοκτήτης θα αναφέρουν επίσης αμέσως στις αρμόδιες Αρχές της χώρας του λιμανιού και ο διορισμένος επιθεωρητής ή ο αναγνωρισμένος οργανισμός θα εξακριβώνουν ότι έγινε τέτοια αναφορά. Κανονισμός 12 Έκδοση πιστοποιητικών Ο υπάρχων τίτλος αντικαθίσταται με τον ακόλουθο: «Έκδοση ή θεώρηση πιστοποιητικών» Το υπάρχον κείμενο αντικαθίσταται με το ακόλουθο «(α)(ι)Πιστοποιητικό, καλούμενο Πιστοποιητικό Ασφάλειας Επιβατηγού Πλοίου θα εκδίδεται μετά τη διενέργεια αρχικής ή επιθεώρησης ανανέωσης σε επιβατηγό πλοίο που συμμορφώνεται με τις σχετικές απαιτήσεις των κεφαλαίων ΙΙ-1, ΙΙ-2, ΙΙΙ, ΙV, και V και με κάθε άλλη σχετική απαίτηση των παρόντων κανονι σμών, (ιι) πιστοποιητικό, καλούμενο Πιστοποιητικό Ασφάλειας Κατασκευής Φορτηγού Πλοίου θα εκδίδεται μετά τη διενέργεια αρχικής επιθεώρησης ή επιθεώρησης ανανέωσης σε φορτηγό πλοίο που συμμορφώνεται με τις σχετικές απαιτήσεις των κεφαλαίων ΙΙ-1 και ΙΙ-2 (εκτός εκείνων που αφορούν στα συστήματα και μέσα πυρασφάλειας και τα σχέδια ελέγχου πυρκαϊάς) και με όποιες άλλες σχετικές απαιτήσεις των παρόντων κανονισμών, (ιιι) πιστοποιητικό, καλούμενο Πιστοποιητικό Ασφάλειας Εξαρτισμού Φορτηγού Πλοίου, θα εκδίδεται μετά τη διενέργεια αρχικής επιθεώρησης ή επιθεώρησης ανανέωσης σε φορτηγό πλοίο που συμμορφώνεται με τις σχετικές απαιτήσεις των κεφαλαίων ΙΙ-1 και ΙΙ-2 ΙΙΙ και V και όποιες άλλες σχετικές απαιτήσεις των παρόντων κανονισμών, (ιv) πιστοποιητικό καλούμενο Πιστοποιητικό Ασφάλειας Ραδιοεπικοινωνιών Φορτηγού Πλοίου, θα εκδίδεται μετά τη διενέργεια αρχικής επιθεώρησης ή επιθεώρησης ανανέωσης σε φορτηγό πλοίο που συμμορφώνεται με τις σχετικές απαιτήσεις του κεφαλαίου ΙV και όποιες άλλες σχετικές απαιτήσεις των παρόντων κανονισμών, (v) (1) πιστοποιητικό, καλούμενο Πιστοποιητικό Ασφαλείας Φορτηγού Πλοίου, μπορεί να εκδίδεται μετά την διενέργεια αρχικής επιθεώρησης ή επιθεώρησης ανανέωσης σε φορτηγό πλοίο που συμμορφώνεται με τις σχετικές απαιτήσεις των κεφαλαίων ΙΙ-1, 11-2, ΙΙΙ, ΙV και V και όποιες άλλες σχετικές απαιτήσεις των παρόντων κανονισμών , ως εναλλακτικό των πιστοποιητικών που αναφέρονται στις παραγράφους (α) (ιι), (α) (ιιι) και (α) (ιv), (2) οπουδήποτε σ’ αυτό το κεφάλαιο γίνεται αναφορά στο Πιστοποιητικό Ασφαλείας Κατασκευής Φορτηγού Πλοίου, στο πιστοποιητικό Ασφαλείας Εξαρτισμού Φορτηγού Πλοίου ή στο Πιστοποιητικό Ασφαλείας Ραδιοεπικοινωνιών Φορτηγού  Πλοίου, θα νοείται το  Πιστοποιητικό  Ασφαλείας  Φορτηγού Πλοίου, εάν (Μετά τη σελ. 222,08) Σελ. 222,09 Τεύχος 1277-Σελ. 63 Ασφάλεια ανθρώπινης ζωής στη θάλασσα 19.Γ.α.60 αυτό χρησιμοποιείται σαν εναλλακτικό των πιστοποιητικών αυτών, (vι) το πιστοποιητικό Ασφαλείας Επιβατηγού Πλοίου, το Πιστοποιητικό Ασφαλείας Εξαρτισμού Φορτηγού Πλοίου, το Πιστοποιητικό Ασφαλείας Ραδιοεπικοινωνιών Φορτηγού Πλοίου και το πιστοποιητικό Ασφαλείας Φορτηγού Πλοίου που αναφέρονται στις υποπαραγράφους (ι), (ιιι), (ιv) και (v) θα συνοδεύονται από Πίνακα ειδών Εξοπλισμού, (vιι)όταν χορηγείται εξαίρεση σε πλοίο, κατ’ εφαρμογή και σύμφωνα με τις διατάξεις των παρόντων κανονισμών, θα εκδίδεται πιστοποιητικό, καλούμενο Πιστοποιητικό Απαλλαγής, επιπρόσθετα των πιστοποιητικών που καθορίζονται στην παράγραφο αυτή, (vιιι)τα πιστοποιητικά που αναφέρονται στον κανονισμό αυτό εκδίδονται ή θεωρούνται είτε από την Αρχή είτε από πρόσωπο ή οργανισμό εξουσιοδοτημένα απ’ αυτή. Σε κάθε περίπτωση η Αρχή αναλαμβάνει πλήρη ευθύνη για τα πιστοποιητικά. (β)Συμβαλλόμενο Κράτος δεν θα εκδίδει πιστοποιητικά κατ’ εφαρμογή και σύμφωνα με τις διατάξεις της Διεθνούς Σύμβασης για την Ασφάλεια της Ανθρώπινης Ζωής στη Θάλασσα 1960, 1948 ή 1929 μετά την ημερομηνία κατά την οποία έγινε από το κράτος αποδοχή της παρούσας Σύμβασης. Κανονισμός 13 Έκδοση πιστοποιητικού από άλλη Κυβέρνηση Ο υπάρχων τίτλος αντικαθίσταται με τον ακόλουθο: «Έκδοση ή θεώρηση πιστοποιητικών από άλλη Κυβέρνηση» Το υπάρχον κείμενο αντικαθίσταται με το ακόλουθο: «Συμβαλλόμενο Κράτος μπορεί, μετά από αίτηση της Αρχής, να εκτελεί επιθεώρηση πλοίου και εφ’ όσον πεισθεί ότι πληρούνται οι απαιτήσεις των παρόντων κανονισμών, να προβαίνει στην έκδοση ή να εξουσιοδοτεί για την έκδοση των πιστοποιητικών του πλοίου και (όπου προβλέπεται) να προβαίνει σε θεώρηση ή να εξουσιοδοτεί για τη θεώρηση των πιστοποιητικών του πλοίου, σύμφωνα με τους παρόντες κανονισμούς. Κάθε πιστοποιητικό που εκδίδεται σύμφωνα με τα παραπάνω θα αναφέρει ότι εκδόθηκε μετά από αίτηση της Κυβέρνησης της Χώρας τη σημαία της οποίας το πλοίο φέρει και θα έχει την ίδια ισχύ και θα τυγχάνει της ίδιας αναγνώρισης με το αντίστοιχο πιστοποιητικό που έχει εκδοθεί κατ’ εφαρμογή του κανονισμού 12.» Κανονισμός 14 Διάρκεια των πιστοποιητικών Ο υπάρχων τίτλος αντικαθίσταται με τον ακόλουθο: «Διάρκεια και ισχύς των πιστοποιητικών» Το υπάρχον κείμενο αντικαθίσταται με το ακόλουθο: «(α)Το πιστοποιητικό Ασφαλείας Επιβατηγού Πλοίου θα εκδίδεται για χρονική περίοδο που δεν θα υπερβαίνει τους 12 μήνες. Το Πιστοποιητικό Ασφαλείας Κατασκευής Φορτηγού Πλοίου, το Πιστοποιητικό Ασφαλείας Εξαρτισμού Φορτηγού Πλοίου και το Πιστοποιητικό Ασφαλείας Ραδιοεπικοινωνιών Φορτηγού Πλοίου θα εκδίδονται για χρονική περίοδο που θα καθορίζεται από την Αρχή αλλά δεν θα υπερβαίνει τα πέντε έτη. Το Πιστοποιητικό απαλλαγής δεν θα ισχύει για χρονική περίοδο μεγαλύτερη από εκείνη του πιστοποιητικού στο οποίο αναφέρεται: Σελ. 222,10 Τεύχος 1277-Σελ. 64 19.Γ.α.60 Ασφάλεια ανθρώπινης ζωής στη θάλασσα (β)(ι) ανεξάρτητα από τις απαιτήσεις της παραγράφου (α), όταν η επιθεώρηση ανανέωσης ολοκληρώνεται εντός τριών μηνών πριν από την ημερομηνία λήξης του υπάρχοντος πιστοποιητικού, το νέο πιστοποιητικό θα ισχύει από την ημερομηνία ολοκλήρωσης της επιθεώρησης ανανέωσης μέχρι: (1) μία ημερομηνία που δεν θα υπερβαίνει τους 12 μήνες από την ημερομηνία λήξης του υπάρχοντος πιστοποιητικού, όταν πρόκειται για επιβατηγό πλοίο. (2) μία ημερομηνία που δεν θα υπερβαίνει τα πέντε έτη από την ημερομηνία λήξης του υπάρχοντος πιστοποιητικού, όταν πρόκειται για φορτηγό πλοίο. (ιι) όταν η επιθεώρηση ανανέωσης ολοκληρώνεται μετά την ημερομηνία λήξης του υπάρχοντος πιστοποιητικού, το νέο πιστοποιητικό θα ισχύει από την ημερομηνία ολοκλήρωσης της επιθεώρησης ανανέωσης μέχρι: (1)μία ημερομηνία που δεν θα υπερβαίνει τους 12 μήνες από την ημερομηνία λήξης του υπάρχοντος πιστοποιητικού, όταν πρόκειται για επιβατηγό πλοίο, (2) μία ημερομηνία που δεν θα υπερβαίνει τα πέντε έτη από την ημερομηνία λήξης του υπάρχοντος πιστοποιητικού, όταν πρόκειται για φορτηγό πλοίο. (ιιι) όταν η επιθεώρηση ανανέωσης ολοκληρώνεται σε χρόνο προγενέστερο των τριών μηνών πριν από την ημερομηνία λήξης του υπάρχοντος πιστοποιητικού, το νέο πιστοποιητικό θα ισχύει από την ημερομηνία ολοκλήρωσης της επιθεώρησης ανανέωσης μέχρι: (1)μία ημερομηνία που δεν θα υπερβαίνει τους 12 μήνες από την ημερομηνία ολοκλήρωσης της επιθεώρησης ανανέωσης, όταν πρόκειται για επιβατηγό πλοίο, (2) μία ημερομηνία που δεν θα υπερβαίνει τα πέντε έτη από την ημερομηνία ολοκλήρωσης της επιθε ώρησης ανανέωσης, όταν πρόκειται για φορτηγό πλοίο. (γ)Εάν ένα πιστοποιητικό εκτός του Πιστοποιητικού Ασφαλείας Επιβατηγού Πλοίου εκδίδεται για χρονική περίοδο μικρότερη των πέντε ετών, η Αρχή μπορεί να παρατείνει την ισχύ του πέραν της ημερομηνίας λήξης και μέχρι τη μέγιστη περίοδο που προσδιορίζεται στην παράγραφο (α), υπό τον όρο ότι οι επιθεωρήσεις που αναφέρονται στους κανονισμούς 8, 9 και 10 έχουν διενεργηθεί κατάλληλα και κατά τον τρόπο που ακολουθείται όταν ένα πιστοποιητικό εκδίδεται για περίοδο 5 ετών. (δ)Εάν η επιθεώρηση ανανέωσης έχει ολοκληρωθεί και το νέο πιστοποιητικό δεν μπορεί να εκδοθεί ή να αποσταλεί έγκαιρα στο πλοίο πριν την ημερομηνία λήξης του υπάρχοντος πιστοποιητικού, το άτομο ή ο οργανισμός που έχουν εξουσιοδοτηθεί από την Αρχή, μπορεί να θεωρεί το υπάρχον πιστοποιητικό και το πιστοποιητικό αυτό θα γίνεται αποδεκτό, ως ισχύον για επιπλέον περίοδο η οποία δεν θα υπερβαίνει τους 5 μήνες από την ημερομηνία λήξης. (ε)Εάν πλοίο κατά το χρόνο λήξης ενός πιστοποιητικού δεν βρίσκεται σε λιμάνι στο οποίο μπορεί να επιθεω ρηθεί, η Αρχή μπορεί να παρατείνει την περίοδο ισχύος του πιστοποιητικού, αλλά αυτή η παράταση θα χορηγείται μόνο για το σκοπό όπως επιτραπεί στο πλοίο να ολοκληρώσει το ταξείδι του μέχρι το λιμάνι στο οποίο μπορεί να επιθεωρηθεί και αυτό, μόνο στις περιπτώσεις που κρίνεται πρέπον και λογικό να χορηγηθεί η παράταση αυτή. Κανένα πιστοποιητικό δεν θα παρατείνεται για περίοδο μεγαλύτερη των τριών μηνών και το πλοίο στο (Μετά τη σελ. 222,10) Σελ. 222,11 Τεύχος 1277-Σελ. 65 Ασφάλεια ανθρώπινης ζωής στη θάλασσα 19.Γ.α.60 οποίο χορηγήθηκε παράταση, με την άφιξή του στο λιμάνι στο οποίο πρόκειται να επιθεωρηθεί, δεν επιτρέπεται να κάνει χρήση της παράτασης αυτής και να αποπλεύσει από το λιμάνι χωρίς να εφοδιασθεί με νέο πιστοποιητικό. Όταν η επιθεώρηση ανανέωσης ολοκληρωθεί, το νέο πιστοποιητικό θα ισχύει μέχρι: (ι) μία ημερομηνία που δεν θα υπερβαίνει τους 12 μήνες από την ημερομηνία λήξης του υπάρχοντος πιστοποιητικού, πριν τη χορήγηση της παράτασης, προκειμένου για επιβατηγά πλοία, (ιι) μία ημερομηνία που δεν θα υπερβαίνει τα 5 έτη από την ημερομηνία λήξης του υπάρχοντος πιστοποιητι κού, πριν τη χορήγηση της παράτασης προκειμένου για φορτηγά πλοία. (στ) Πιστοποιητικό που εκδίδεται για πλοίο που απασχολείται σε βραχείς πλόες, το οποίο δεν έχει παραταθεί σύμφωνα με τις παραπάνω διατάξεις του κανονισμού αυτού, μπορεί να παρατείνεται από την Αρχή για περίοδο χάριτος μέχρι ένα μήνα από την ημερομηνία της λήξεώς του. Όταν η επιθεώρηση ανανέωσης ολοκληρωθεί, το νέο πιστοποιητικό θα είναι σε ισχύ μέχρι: (ι) μία ημερομηνία που δεν θα υπερβαίνει τους 12 μήνες από την ημερομηνία λήξης του υπάρχοντος πιστοποιητικού πριν τη χορήγηση της παράτασης, προκειμένου για επιβατηγά πλοία, (ιι) μία ημερομηνία που δεν θα υπερβαίνει τα 5 έτη από την ημερομηνία λήξης του υπάρχοντος πιστοποιητι κού, πριν τη χορήγηση της παράτασης, προκειμένου για φορτηγά πλοία. (ζ)Σε ειδικές περιπτώσεις, όπως καθορίζονται από την Αρχή, σε ένα νέο πιστοποιητικό δεν είναι απαραίτητο να τίθεται ως ημερομηνία έναρξης της ισχύος του η ημερομηνία λήξης του υπάρχοντος πιστοποιητικού όπως απαιτείται από τις παραγράφους (β) (ιι), (ε) ή (στ). Σ’ αυτές τις ειδικές περιπτώσεις το νέο πιστοποιητικό θα είναι σε ισχύ μέχρι: (ι) μία ημερομηνία που δεν θα υπερβαίνει τους 12 μήνες από την ημερομηνία ολοκλήρωσης της επιθεώρησης ανανέωσης προκειμένου για επιβατηγά πλοία, (ιι) μία ημερομηνία που δεν θα υπερβαίνει τα πέντε έτη από την ημερομηνία ολοκλήρωσης της επιθεώρησης ανανέωσης, προκειμένου για φορτηγά πλοία. (η)Εάν η ετήσια, ενδιάμεση ή περιοδική επιθεώρηση ολοκληρώνεται πριν την περίοδο που καθορίζεται στους σχετικούς κανονισμούς τότε: (ι) η ημερομηνία επετείου που εμφανίζεται στο σχετικό πιστοποιητικό θα τροποποιείται με καταχώριση μίας ημερομηνίας η οποία δεν θα είναι μεταγενέστερη των τριών μηνών από την ημερομηνία κατά την οποία η επιθεώρηση ολοκληρώθηκε, (ιι) η επόμενη ετήσια, ενδιάμεση ή περιοδική επιθεώρηση που απαιτείται από τους σχετικούς κανονισμούς θα ολοκληρώνεται κατά τα χρονικά διαστήματα που προσδιορίζονται από αυτούς τους κανονισμούς, χρησιμοποιώντας τη νέα ημερομηνία επετείου, (ιιι) η ημερομηνία λήξης μπορεί να παραμείνει αμετάβλητη, υπό τον όρο ότι μία ή περισσότερες ετήσιες, ενδιάμεσες ή περιοδικές επιθεωρήσεις θα διενεργούνται, όπως απαιτείται ώστε να μην παραβιάζονται τα μέγιστα χρονικά διαστήματα μεταξύ των επιθεωρήσεων που καθορίζονται από τους σχετικούς κανονισμούς. Σελ. 222,12 Τεύχος 1277-Σελ. 66 19.Γ.α.60 Ασφάλεια ανθρώπινης ζωής στη θάλασσα (θ) Πιστοποιητικό που θα εκδίδεται κατ’ εφαρμογή των κανονισμών 12 ή 13 θα παύει να ισχύει σε κάθε μία από τις ακόλουθες περιπτώσεις: (ι) εάν οι σχετικές επιθεωρήσεις και οι έλεγχοι δεν ολοκληρώνονται εντός των περιόδων που καθορίζονται στους κανονισμούς 7(α), 8(α), 9(α) και 10(α), (ιι) εάν το πιστοποιητικό δεν θεωρείται σύμφωνα με τους παρόντες κανονισμούς, (ιιι) επί αλλαγής της σημαίας του πλοίου νέο πιστοποιητικό θα εκδίδεται μόνο όταν το Κράτος που εκδίδει το νέο πιστοποιητικό είναι απόλυτα πεπεισμένο ότι το πλοίο συμμορφώνεται με τις απαιτήσεις των κανονισμών 11(α) και (β). Στην περίπτωση αλλαγής σημαίας μεταξύ συμβαλλομένων Κρατών, εάν ζητηθεί εντός τριών μηνών αφ’ ότου λάβει χώρα η αλλαγή σημαίας, η Κυβέρνηση της χώρας της οποίας τη σημαία έφερε το πλοίο προηγουμένως, θα αποστέλλει το ταχύτερο δυνατό στην Αρχή αντίγραφα των πιστοποιητικών που έφερε του πλοίο πριν την αλλαγή σημαίας καθώς και αντίγραφα των σχετικών εκθέσεων επιθεώρησης, εάν διατίθενται. Κανονισμός 15 Τύπος πιστοποιητικών Ο υπάρχων τίτλος αντικαθίσταται με τον ακόλουθο: «Τύποι πιστοποιητικών και πίνακες εξοπλισμού» Το υπάρχον κείμενο αντικαθίσταται με το ακόλουθο: «Τα πιστοποιητικά και οι πίνακες εξοπλισμού θα συντάσσονται σύμφωνα με τα υποδείγματα που παρατίθενται στο προσάρτημα του παραρτήματος της παρούσας Σύμβασης. Εάν η γλώσσα που χρησιμοποιείται δεν είναι η Αγγλική ή η Γαλλική, το κείμενο θα περιλαμβάνει μετάφραση σε μία από τις γλώσσες αυτές». Κανονισμός 16 Ανάρτηση πιστοποιητικών Ο υπάρχων τίτλος αντικαθίσταται με τον ακόλουθο: «Διαθεσιμότης πιστοποιητικών» Το υπάρχον κείμενο αντικαθίσταται με το ακόλουθο: «Τα πιστοποιητικά που εκδίδονται κατ’ εφαρμογή των κανονισμών 12 και 13 θα είναι αμέσως διαθέσιμα στο πλοίο για έλεγχο ανά πάσα στιγμή». Κανονισμός 19 Έλεγχος Το υπάρχον κείμενο αντικαθίσταται με το ακόλουθο: «(α) Κάθε πλοίο που βρίσκεται σε λιμάνι άλλου συμβαλλόμενου Κράτους υπόκειται σε έλεγχο από όργανα αρμοδίως εξουσιοδοτημένα από το Κράτος αυτό, σε τέτοια έκταση ώστε ο έλεγχος να περιορίζεται στην εξακρίβωση ότι τα πιστοποιητικά που εκδόθηκαν κατ’ εφαρμογή του κανονισμού 12 ή του κανονισμού 13 είναι σε ισχύ. (β) Τα πιστοποιητικά αυτά, εάν είναι σε ισχύ θα γίνονται αποδεκτά, εκτός αν υπάρχουν εμφανείς ενδείξεις που πείθουν ότι η κατάσταση του πλοίου ή του εξοπλισμού του δεν ανταποκρίνεται ουσιαστικά στις ενδείξεις οποιουδήποτε από τα πιστοποιητικά ή ότι το πλοίο και ο εξοπλισμός του δεν είναι σύμφωνα με τις διατάξεις των κανονισμών 11(α) και (β). (γ) Στις περιπτώσεις που αναφέρονται στην παράγραφο (β) ή όταν ένα πιστοποιητικό έχει λήξει ή παύσει να ισχύει, το όργανο που διενεργεί τον έλεγχο θα λαμβάνει μέτρα για να εξασφαλίζεται ότι το πλοίο δεν θα αποπλεύσει μέχρι να καταστεί ικανό για την εκτέλεση του πλού ή να αποπλεύσει με σκοπό να καταπλεύσει σε κατάλληλη επισκευαστική βάση χωρίς κίνδυνο για το ίδιο (πλοίο) ή τους επιβαίνοντες σ’ αυτό. (δ) Εάν κατά την διενέργεια του ελέγχου αυτού προκύψει ζήτημα οποιασδήποτε παρέμβασης, το όργανο που διενεργεί τον έλεγχο, θα πληροφορεί αμέσως, εγγράφως, τον πρόξενο ή εάν αυτός απουσιάζει, τον πλησιέστερο διπλωματικό αντιπρόσωπο της χώρας, τη σημαία της οποίας φέρει το πλοίο, για όλες τις συνθήκες για τις οποί ες η παρέμβαση υπήρξε αναγκαία. Επιπρόσθετα θα ενημερώνονται οι διορισμένοι επιθεωρητές ή οι αναγνωρισμένοι οργανισμοί που είναι υπεύθυνοι για την έκδοση των πιστοποιητικών. Τα γεγονότα που δικαιολογούν την παρέμβαση θα αναφέρονται στον Οργανισμό. (Μετά τη σελ. 222,12) Σελ.222,13 Τεύχος 1277-Σελ. 67 Ασφάλεια ανθρώπινης ζωής στη θάλασσα 19.Γ.α.60 (ε) Η ενδιαφερόμενη Αρχή της χώρας του λιμανιού θα γνωστοποιεί όλες τις σχετικές πληροφορίες για το πλοίο, επιπρόσθετα από τα πρόσωπα που αναφέρονται στην παράγραφο (δ), και στις Αρχές του επόμενου λιμανιού κατάπλου εάν αυτή αδυνατεί να προβεί στις ενέργειες που καθορίζονται στις παραγράφους (γ) και (δ) ή εάν έχει επιτραπεί στο πλοίο να αποπλεύσει μέχρι το επόμενο λιμάνι. (στ) ΄Όταν ασκείται έλεγχος κατ’ εφαρμογή του κανονισμού αυτού, θα καταβάλλονται όλες οι δυνατές προσπάθειες για να αποφεύγεται αδικαιολόγητη παρακράτηση ή καθυστέρηση του πλοίου. Εάν εξαιτίας του ελέγχου το πλοίο παρακρατείται ή καθυστερείται αδικαιολόγητα, θα παρέχεται δικαίωμα για αποζημίωση για κάθε απώλεια ή ζημία που θα υφίσταται». ΠΡΟΣΑΡΤΗΜΑ ΤΡΟΠΟΠΟΙΗΣΕΙΣ ΚΑΙ ΠΡΟΣΘΗΚΕΣ ΣΤΟ ΠΡΟΣΑΡΤΗΜΑ ΤΟΥ ΠΑΡΑΡΤΗΜΑΤΟΣ  ΤΗΣ ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ  ΣΤΗ ΘΑΛΑΣΣΑ, 1974. (Ακολουθούν οι τύποι Πιστοποιητικών) Άρθρο δεύτερο.-Οι διατάξεις του Νόμ. 1045/1980 (ΦΕΚ 95 Α΄)περί κυρώσεως της Διεθνούς Σύμβασης «Περί Ασφαλείας της Ανθρωπίνης Ζωής εν θαλάσση 1974 και περί άλλων τινών διατάξεων». (ανωτ. αριθ. 36), εκτός των άρθρ. 1, 2, 10, 11, 14, 15, 16, 17 και 18 αυτού εφαρμόζονται και επί του Πρωτοκόλλου. Άρθρο τρίτο.-Με αποφάσεις του Υπουργού Εμπορικής Ναυτιλίας, που δημοσιεύονται στην Εφημερίδα της Κυβερνήσεως, ρυθμίζονται οι λεπτομέρειες που αφορούν την έγκριση των υλικών και μέσων τα οποία χρησιμοποιούνται για την κατασκευή και τον εξοπλισμό των ελληνικών εμπορικών πλοίων. «Άρθρο Τέταρτο.-Οι κώδικες επικίνδυνων φορτίων του Διεθνούς Ναυτιλιακού Οργανισμού και οι τροποποιήσεις τους, καθώς και οι κώδικες του ως άνω Οργανισμού που έχουν σχέση με την ασφάλεια των πλοίων, τον έλεγχο των πλοιοκτητριών εταιρειών ή την προστασία του θαλάσσιου περιβάλλοντος και οι τροποποιήσεις τους γίνονται αποδεκτοί με απόφαση του Υπουργού Εμπορικής Ναυτιλίας, που δημοσιεύεται στην Εφημερίδα της Κυβερνήσεως». Το μέσα σε « » άρθρο τέταρτο αντικαταστάθηκε ως άνω από την παρ. 4 άρθρ. 7 Νόμ. 2575/28 Ιαν. -4 Φεβρ. 1998 (ΦΕΚ Α΄ 23), κατωτ. σελ. 740,334. Άρθρο πέμπτο.-(Αντικαθίσταται η παρ. 2 του άρθρ. 12 Νόμ. 1045/1980, ανωτ. αριθ. 36). Άρθρο έκτο.-Η ισχύς του νόμου αυτού αρχίζει 10 ημέρες από τη δημοσίευσή του στην Εφημερίδα της Κυβερνήσεως, του δε Πρωτοκόλλου και του Παραρτήματός του από την ολοκλήρωση των προϋποθέσεων του άρθρου V αυτού. Σελ. 222,14 Τεύχος 1277-Σελ. 68 .553. 19.Γ.α.60 Ασφάλεια ανθρώπινης ζωής στη θάλασσα ΑΡΘΡΟ Ι Γενικές υποχρεώσεις 1.Τα μέλη του παρόντος Πρωτοκόλλου αναλαμβάνουν την υποχρέωση να εφαρμόσουν τις διατάξεις του παρόντος Πρωτοκόλλου και του συνημμένου σ' αυτό Παραρτήματος, το οποίο θα αποτελεί αναπόσπαστο μέρος αυτού. Κάθε αναφορά στο παρόν Πρωτόκολλο συνεπάγεται ταυτόχρονα και αναφορά στο συνημμένο σ' αυτό Παράρτημα. 2.Μεταξύ τους τα μέλη του παρόντος Πρωτοκόλλου θα εφαρμόζουν τις διατάξεις της Διεθνούς Σύμβασης για την Ασφάλεια της Ανθρώπινης Ζωής στη Θάλασσα, 1974, όπως αυτή έχει τροποποιηθεί (στο εξής αναφερόμενη ως «η Σύμβαση») με τις τροποποιήσεις και προσθήκες που καθορίζονται στο παρόν Πρωτόκολλο. 3.Όσον αφορά τα πλοία που φέρουν τη σημαία χώρας που δεν είναι μέλος της Σύμβασης και του παρόντος Πρω τοκόλλου, τα μέλη του παρόντος Πρωτοκόλλου θα εφαρμόζουν τις απαιτήσεις της Σύμβασης και του παρόντος Πρωτοκόλλου, όπως κρίνουν ότι είναι αναγκαίο ώστε να εξασφαλίζεται ότι στα πλοία αυτά δεν θα παρέχεται καμ μία ευνοϊκότερη μεταχείριση. ΑΡΘΡΟ ΙΙ Προγενέστερες συνθήκες 1.Το παρόν Πρωτόκολλο αντικαθιστά και καταργεί μεταξύ των μελών, το Πρωτόκολλο του 1978 το σχετικό με τη Σύμβαση. 2.Ανεξάρτητα από τις διατάξεις του παρόντος Πρωτοκόλλου, κάθε πιστοποιητικό που έχει εκδοθεί κατ' εφαρμογή και σύμφωνα με τις διατάξεις της Σύμβασης και κάθε προσθήκη αυτού, που έχει εκδοθεί κατ' εφαρμογή και σύμ φωνα με τις διατάξεις του Πρωτοκόλλου του 1978 το οποίο (πιστοποιητικό) θα βρίσκεται σε ισχύ όταν αρχίζει η ισχύς του παρόντος Πρωτοκόλλου θα παραμένει σε ισχύ μέχρι τη λήξη του, κατά τους όρους της Σύμβασης ή του Πρωτοκόλλου του 1978, ανάλογα με την περίπτωση. 3.Μέλος του παρόντος Πρωτοκόλλου δεν θα εκδίδει πιστοποιητικά κατ' εφαρμογή και σύμφωνα με τις διατάξεις της Διεθνούς Σύμβασης για την Ασφάλεια της Ανθρώπινης Ζωής στη Θάλασσα, 1974, όπως υιοθετήθηκε την 1η Νοεμβρίου 1974. Σελ. 222(β) Τεύχος 1277-Σελ. 54 19.Γ.α.60 Ασφάλεια ανθρώπινης ζωής στη θάλασσα ΑΡΘΡΟ ΙΙΙ Κοινοποίηση των πληροφοριών Τα μέλη του παρόντος Πρωτοκόλλου αναλαμβάνουν την υποχρέωση να γνωστοποιoύν και να καταθέτουν στον Γενικό Γραμματέα του Διεθνούς Ναυτιλιακού Οργανισμού (στο εξής αναφερόμενου ως «ο Οργανισμός»): (α)τα κείμενα των νόμων, διαταγμάτων, Αποφάσεων και Κανονισμών και άλλων πράξεων που έχουν εκδοθεί επί διαφόρων θεμάτων που θα εμπίπτουν στα πλαίσια του παρόντος Πρωτοκόλλου, (β)κατάλογο των διορισμένων επιθεωρητών ή ανεγνωρισμένων οργανισμών που έχουν εξουσιοδοτηθεί να ενεργούν για λογαριασμό τους με σκοπό την εφαρμογή των μέτρων που αφορούν την ασφάλεια της ανθρώπινης ζωής στη θάλασσα, για να κοινοποιηθεί αυτός στα μέλη προς ενημέρωση των αρμοδίων οργάνων τους ως και δή λωση με τις ειδικές αρμοδιότητες και τους όρους της εξουσιοδότησης που θα έχουν παραχωρηθεί προς τους διορισμένους αυτούς επιθεωρητές ή τους αναγνωρισμένους Οργανισμούς και  (γ)επαρκή αριθμό υποδειγμάτων των πιστοποιητικών που εκδίδονται κατ’ εφαρμογή των διατάξεων του παρόντος Πρωτοκόλλου. ΑΡΘΡΟ IV Υπογραφή, κύρωση, αποδοχή, συμφωνία και προσχώρηση. 1.Το παρόν Πρωτόκολλο θα παραμείνει ανοικτό για υπογραφή στα Κεντρικά Γραφεία του Οργανισμού από την 1η Μαρτίου 1989 μέχρι 28η Φεβρουαρίου 1990 και στη συνέχεια θα παραμείνει ανοικτό για προσχώρηση. Με την επιφύλαξη των διατάξεων της παραγράφου 3, οι Χώρες μπορούν να εκφράσουν την συναίνεσή τους να γίνουν μέλη στο παρόν Πρωτόκολλο με: (α)υπογραφή χωρίς επιφύλαξη όσον αφορά την κύρωση, αποδοχή ή συμφωνία ή (β)υπογραφή με επιφύλαξη ως προς την κύρωση, αποδοχή ή συμφωνία που ακολουθείται από κύρωση, αποδοχή ή συμφωνία ή (γ)προσχώρηση. 2.Ακύρωση, αποδοχή συμφωνία ή προσχώρηση θα συντελείται με την κατάθεση του ειδικού προς τούτο οργάνου, στο Γενικό Γραμματέα του Οργανισμού. 3.Το παρόν Πρωτόκολλο μπορεί να γίνει αποδεκτό με υπογραφή χωρίς επιφύλαξη, κύρωση, αποδοχή, συμφωνία ή προσχώρηση μόνο από τις χώρες οι οποίες έχουν αποδεχθεί τη Σύμβαση με υπογραφή χωρίς επιφύλαξη, κύρωση, αποδοχή, συμφωνία ή προσχώρηση. ΑΡΘΡΟ V Θέση σε ισχύ 1.Το παρόν Πρωτόκολλο θα τεθεί σε ισχύ δώδεκα μήνες μετά την ημερομηνία κατά την οποία θα έχουν εκπληρωθεί και οι δύο όροι που ακολουθούν: (α)θα έχουν εκφράσει την συναίνεσή τους να γίνουν μέλη του Πρωτοκόλλου σύμφωνα με το άρθρο IV αυτού δεκαπέντε τουλάχιστον Χώρες των οποίων το σύνολο των εμπορικών πλοίων θα αποτελεί τουλάχιστον το 50% της ολικής χωρητικότητας του παγκοσμίου εμπορικού στόλου, και (β)οι προϋποθέσεις για τη θέση σε ισχύ του Πρωτοκόλλου του 1988 του σχετικού με τη Διεθνή Σύμβαση Γραμμών Φόρτωσης, 1966, έχουν εκπληρωθεί, υπό τον όρο ότι το Παρόν Πρωτόκολλο δεν θα τεθεί σε ισχύ, πριν την 1η Φεβρουαρίου 1992. 2.Για τις χώρες οι οποίες έχουν καταθέσει όργανο κύρωσης, αποδοχής, συμφωνίας ή προσχώρησης σε σχέση με το παρόν Πρωτόκολλο μετά την εκπλήρωση των συνθηκών θέσεως σε ισχύ, αλλά πριν την ημερομηνία θέσεως αυτού σε ισχύ ή κύρωση, αποδοχή, συμφωνία ή προσχώρηση θα αρχίσει να ισχύει την ημερομηνία θέσεως σε ισχύ του παρόντος Πρωτοκόλλου ή τρεις μήνες μετά την ημερομηνία κατάθεσης του οργάνου, όποια από τις δύο είναι μεταγενέστερη. 3.Οποιοδήποτε όργανο κύρωσης, αποδοχής, συμφωνίας ή προσχώρησης που κατατίθεται μετά την ημερομηνία κατά την οποία το παρόν Πρωτόκολλο τίθεται σε ισχύ, θα αρχίσει να εφαρμόζεται τρεις μήνες μετά την ημερομηνία της κατάθεσης. 4.Μετά την ημερομηνία κατά την οποία μία τροποποίηση του παρόντος Πρωτοκόλλου θεωρείται ότι έχει γίνει αποδεκτή σύμφωνα με το άρθρο VI, οποιοδήποτε όργανο κύρωσης, αποδοχής, συμφωνίας ή προσχώρησης κατατίθεται, θα εφαρμόζεται στο παρόν Πρωτόκολλο όπως τροποποιήθηκε. (Μετά τη σελ. 222(β) Σελ. 222,01 Τεύχος 1277-Σελ. 55 Ασφάλεια ανθρώπινης ζωής στη θάλασσα 19.Γ.α.60 AΡΘΡΟ VI Tροποποιήσεις Οι διαδικασίες που καθορίζονται στο άρθρο VIII της Σύμβασης θα εφαρμόζονται για τις τροποποιήσεις του παρόντος Πρωτοκόλλου, υπό την προϋπόθεση ότι: (α)αναφορές σ’ αυτό το άρθρο της Σύμβασης και στα συμβαλλόμενα Κράτη θα θεωρούνται ως αναφορές στο παρόν Πρωτόκολλο και στα μέλη του παρόντος Πρωτοκόλλου αντίστοιχα, (β)τροποποιήσεις των άρθρων του παρόντος Πρωτοκόλλου και του συνημμένου σ’ αυτό παραρτήματος θα γίνονται αποδεκτές και θα τίθενται σε ισχύ σύμφωνα με την διαδικασία που εφαρμόζεται στις τροποποιήσεις των άρθρων της Σύμβασης ή του κεφαλαίου Ι του συνημμένου σ’ αυτή παραρτήματος, και (γ)τροποποιήσεις στο προσάρτημα του Παραρτήματος του παρόντος Πρωτοκόλλου μπορεί να γίνονται αποδεκτές και να τίθενται σε ισχύ σύμφωνα με την διαδικασία που εφαρμόζεται στις τροποποιήσεις του Παραρτήματος της Σύμβασης, εκτός του κεφαλαίου Ι. ΑΡΘΡΟ VII Kαταγγελία 1.Το παρόν Πρωτόκολλο μπορεί να καταγγελθεί από οποιοδήποτε Μέλος, σε οποιοδήποτε χρόνο μετά την παρέλευση πέντε ετών από την ημερομηνία κατά την οποία το παρόν Πρωτόκολλο τίθεται σε ισχύ για το Μέλος αυτό. 2.Η καταγγελία θα γίνεται με την κατάθεση οργάνου καταγγελίας στο Γενικό Γραμματέα του Οργανισμού. 3.Η καταγγελία θα αρχίσει να ισχύει ένα έτος μετά την λήψη του οργάνου καταγγελίας από το Γενικό Γραμματέα του Οργανισμού, ή μετά την παρέλευση μεγαλύτερου χρονικού διαστήματος το οποίο ενδεχομένως θα καθορίζεται στο όργανο. 4.Καταγγελία της Σύμβασης από ένα Μέλος θα θεωρείται ότι είναι καταγγελία του παρόντος Πρωτοκόλλου από το Μέλος αυτό. Μία τέτοια καταγγελία θα αρχίσει να ισχύει την ίδια ημερομηνία που η καταγγελία της Σύμβασης αρχίζει να ισχύει σύμφωνα με την παράγραφο (γ) του άρθρου ΧΙ της Σύμβασης.